У Дзень Зямлі ў яслях-садзе № 6 Смаргоні прайшла акцыя “Наш дом — Зямля”. Падчас яе правядзення педагогі ў цікавай форме імкнуліся расказаць дзецям аб планеце Зямля і яе прыродных рэсурсах, паглыблялі экалагічныя веды, выхоўвалі ў дзяцей гуманнае стаўленне да прыроды, пачуццё адказнасці за ўсё жывое на Зямлі. Выхаванцы сумесна з педагогамі адправіліся ў імправізаванае падарожжа па роднай планеце, былі праведзены пазнавальныя заняткі пад назвамі “Які выдатны гэты свет — паглядзі”, “Беражы нашу планету”, “Зямля — наш агульны дом”, “З тысячы планет такой зялёнай больш няма”. Таксама дзеці гулялі ў экалагічныя гульні, у ходзе якіх “ачышчалі” зямлю ад смецця.